Document ID: /roh_data/filtered/fineweb-2-filterrobots_roh.jsonl.gz/52065

Il terratrembel ha gì ina fermezza da 6,3 ed è stà da sentir fin la chapitala indica New Dehli. En la medema regiun avevi pir l'october dà in terratrembel cun ina fermezza da 7,5. Lura eran radund 400 persunas vegnidas per la vita.
Salvament difficil, ma paucs morts
En la regiun enturn l’epicenter en il nord da l’Afganistan blocheschan naiv e lozza la lavur da las squadras da salvament; las vias èn inaccessiblas.
Indicaziuns davart donns u l’exact dumber d’unfrendas èn pir da spetgar en intgins dis, communitgeschan las autoritads. Il dumber d’unfrendas saja però bass, perquai ch’il terratrembel aveva cumenzà plaun; uschia hajan bleras persunas gì temp da bandunar lur chasas.
RR novitads 12:00